Document ID: /roh_data/filtered/swiss_laws_in_ROH.jsonl.gz/147

430.200

Ordinaziun davart las soluziuns transitoricas en il chantun Grischun

dals 12-08-2008 (versiun dals 01-01-2009)

sa basond sin l'art. 45 da la constituziun chantunala1)

relaschada da la regenza ils 12 d'avust 2008

1. En general

Finamira ed incumbensa

Art.  1 1 Cun purschidas differenziadas han soluziuns transitoricas da preparar giuvenils che han   differentas   furmaziuns   preliminaras   per   in'entrada   cun   success   en   il   mund professiunal.

2 Per cuntanscher questa finamira profundeschan, consolideschan e amplifitgeschan las soluziuns transitoricas quellas cumpetenzas dals giuvenils che vegnan instruidas en la scola populara.

Art.  2

Profils 1. soluziun transitorica da scola

1 La soluziun transitorica da scola intermediescha ina instrucziun teoretica e pratica che cumpiglia ina furmaziun generala sco er ina instrucziun preparatorica per la professiun. Ella sa drizza a giuvenils che vulan consolidar e profundar lur abilitads da scola ed als sustegna en il process da chattar ina professiun.

2. soluziun transitorica cumbinada

Art.  3 1 La soluziun transitorica cumbinada porscha activitads praticas en manaschis e dat ina instrucziun teoretica e pratica en furmaziun generala. Ella sa drizza a giuvenils che vulan survegnir ina invista pli profunda d'in u da plirs champs da professiun.

1) DG 110.100 * tabellas da las modificaziuns a la fin dal relasch

1

430.200

2 L'instrucziun en la soluziun transitorica cumbinada po vegnir purschida en furma da singuls dis u en blocs emnils. Las purschidras ed ils purschiders da soluziuns transitoricas cumbinadas èn responsabels ch'i stettian a disposiziun avunda plazzas da praticum adattadas.

3. soluziun transitorica integrativa

Art.  4 1 La soluziun transitorica integrativa porscha ina instrucziun teoretica e pratica che cumpiglia   ina   furmaziun   generala   sco   er   ina   instrucziun   preparatorica   per   la professiun,   mettend   in   accent   spezial   sin   la   promoziun   da   las   cumpetenzas linguisticas e da las cumpetenzas socialas. Ella sa drizza a giuvenils che dovran sustegn per chattar ina professiun e per s'integrar en la societad.

2. Organisaziun

Program d'instrucziun

Art.  5 1 L'instrucziun   en   las   soluziuns   transitoricas   sto   vegnir   dada   en   classas.   Ella   po vegnir cumplettada d'ina instrucziun en gruppas da nivel u sco instrucziun en gruppa cun differents accents tematics.

2 L'instrucziun   da   scola   en   las   soluziuns   transitoricas   cumpiglia   primarmain   ils champs da furmaziun "linguas" e "matematica". Supplementarmain vegn purschida ina instrucziun en ils suandants champs da furmaziun: scienzas natiralas, scienzas socialas ed umanas, roms artistics, sport e sanadad, cumpetenzas interdisciplinaras ed interprofessiunalas. Tut tenor il profil ston ils accents dals champs da furmaziun vegnir fixads en il rom da las incaricas da prestaziun.

Premissas per conceder ina incarica da prestaziun

Art.  6 1 Contracts da basa e contracts annuals pon vegnir concedids, sche:

a)

la   soluziun   transitorica   cumpiglia   40   emnas   entaifer   in   onn   da   scola   e minimalmain 40 fin maximalmain 45 uras d'emprender assistidas per emna.

La repartiziun da las uras d'emprender sin ils differents champs da furmaziun respectivamain   sin   la   quota   da   praticums   è   reglada   en   las   incaricas   da prestaziun;

las persunas d'instrucziun possedan ina scolaziun che las permetta d'instruir almain sin il stgalim secundar I;

almain   ina   persuna   d'instrucziun   posseda   la   scolaziun   sco   persuna d'instrucziun da tscherna da professiun.

b)

c)

Attribuziun da profils

Art.  7 1 La regenza fixescha en ils contracts da basa – suenter avair tadlà las purschidras ed ils purschiders – tge profils da soluziuns transitoricas che vegnan purschids a tge lieus da scolaziun.

2

430.200

3. Disposiziuns finalas

Aboliziun dal dretg vertent

Art.  8 1 L'ordinaziun   davart   la   renconuschientscha   d'instituziuns   per   la   scolaziun preprofessiunala dals 2 da fanadur 19962) vegn abolida.

Art.  9 1 Questa ordinaziun entra en vigur il 1. da schaner 2009.

Entrada en vigur

2) CUL 1996, 3638, CUL 1998, 4204, CUL 2001, FUC 2441; DG 430.030

3

430.200

Tabella da las modificaziuns - tenor conclus

Conclus 12-08-2008

Entrada en vigur 01-01-2009

Element relasch

Modificaziun emprima versiun

Publicaziun en la CUL 
4

430.200

Tabella da las modificaziuns - tenor element

Element relasch

Conclus 12-08-2008

Entrada en vigur 01-01-2009

Modificaziun emprima versiun

Publicaziun en la CUL 
5